
Lietuvos Respublikos vyriausiosios rinkimų komisijos


2023 m. balandžio 6 d. sprendimo Nr. Sp-95

priedas

INICIATYVINĖS GRUPĖS PILIEČIŲ ĮSTATYMŲ LEIDYBOS INICIATYVAI ĮGYVENDINTI ĮREGISTRAVIMO

VYRIAUSIOJOJE RINKIMŲ KOMISIJOJE 
AKTAS

2023 m. balandžio 6 d.

Vilnius

1. Lietuvos Respublikos vyriausiojoje rinkimų komisijoje, vadovaujantis Lietuvos Respublikos piliečių įstatymų leidybos iniciatyvos įstatymo 5, 6 ir 7 straipsniais ir Lietuvos Respublikos referendumo konstitucinio įstatymo 11 straipsniu, įregistruojama ši 14 Lietuvos Respublikos piliečių, turinčių rinkimų teisę, iniciatyvinė grupė piliečių įstatymų leidybos iniciatyvai įgyvendinti:

1. Valius Ąžuolas

2. Valentinas Bukauskas 

3. Viktoras Fiodorovas
4. Vytautas Gapšys
5. Ligita Girskienė

6. Linas Jonauskas

7. Linas Kukuraitis

8. Andrius Mazuronis
9. Eugenijus Sabutis

10. Lukas Savickas
11. Valdas Skarbalius

12. Tomas Tomilinas
13. Eglė Stasiškienė

14. Brigita Petrošiūtė
2. Iniciatyvinė grupė teikia šį įstatymo projektą:

                                    „Projektas

LIETUVOS RESPUBLIKOS

GYVENTOJŲ PAJAMŲ MOKESČIO įstatymo Nr. IX-1007 
21 straipsnio PAKEITIMO
ĮSTATYMAS
2023 m.                    d. Nr. 
Vilnius
1 straipsnis. 21 straipsnio pakeitimas
Papildyti 21 straipsnio 1 dalį 5 punktu:

„5) 2023 m. finansų įstaigai, kaip ji apibrėžta Lietuvos Respublikos finansų įstaigų įstatyme (toliau – finansų įstaiga), sumokėtas palūkanas už vieną paimtą kreditą (arba jo dalį) vienam Lietuvos Respublikos teritorijoje esančiam gyvenamajam būstui statyti ar įsigyti arba palūkanas už vieno Lietuvos Respublikos teritorijoje esančio gyvenamojo būsto finansinę nuomą (lizingą). Jeigu nuolatinis Lietuvos gyventojas iš finansų įstaigos yra paėmęs daugiau kaip vieną kreditą Lietuvos Respublikos teritorijoje esančiam gyvenamajam būstui (būstams) statyti ar įsigyti arba (ir) su finansų įstaiga buvo sudaręs daugiau kaip vieną finansinės nuomos (lizingo) sutartį dėl Lietuvos Respublikoje esančio gyvenamojo būsto (būstų) finansinės nuomos (lizingo), iš pajamų galima atimti palūkanas už vieną jo pasirinktą kreditą (arba jo dalį) arba vieną gyvenamojo būsto finansinę nuomą (lizingą).“
2 straipsnis. Įstatymo įsigaliojimas, taikymas ir įgyvendinimas
1. Šis įstatymas įsigalioja 2024 m. sausio 1 d.

2. Vyriausybė iki įstatymo įsigaliojimo priima įgyvendinamuosius teisės aktus.

3. Šio įstatymo nuostatos taikomos apskaičiuojant ir deklaruojant 2023 metų mokestinio laikotarpio pajamas.

Skelbiu šį Lietuvos Respublikos Seimo priimtą įstatymą.

Respublikos Prezidentas“
Komisijos pirmininko pavaduotojas,

laikinai einantis komisijos pirmininko pareigas                                                          Andrius Puksas                                               

